A4-0106/98

Πρόταση σύστασης του Ευρωπαϊκού Κοινοβουλίου προς το Συμβούλιο για μια στρατηγική μετα-SFOR στη Βοσνία-Ερζεγοβίνη

Το Ευρωπαϊκό Κοινοβούλιο,

- έχοντας υπόψη την πρόταση σύστασης προς το Συμβούλιο της κ. Lalumiθre εξ ονόματος της Ομάδας ΕΡΣ για μια στρατηγική μετα-SFOR στη Βοσνία-Ερζεγοβίνη (B4-1103/97),

- έχοντας υπόψη το Άρθρο Ι.7, δεύτερο εδάφιο, της Συνθήκης για την Ευρωπαϊκή Ένωση,

- έχοντας υπόψη το άρθρο 46, παρ. 3 του Κανονισμού του,

- έχοντας υπόψη τα συμπεράσματα της Διάσκεψης για την αποκατάσταση της ειρήνης στη Βοσνία-Ερζεγοβίνη,η οποία πραγματοποιήθηκε στη Βόννη στις 9/10 Δεκεμβρίου 1997,

- έχοντας υπόψη το τελικό ανακοινωθέν της συνάντησης των Υπουργών Αμύνης του ΝΑΤΟ της 2ας Δεκεμβρίου 1997 και των Υπουργών Εξωτερικών του ΝΑΤΟ της 16ης Δεκεμβρίου 1997,

- έχοντας υπόψη τις νέες διατάξεις της Συνθήκης για την Ευρωπαϊκή Ένωση σχετικά με την πολιτική ασφαλείας της ΕΕ (Αρθρο Ι.7, πρώην Ι.4),

- έχοντας υπόψη την έκθεση της Επιτροπής Εξωτερικών Υποθέσεων, Ασφάλειας και Αμυντικής Πολιτικής (A4-0106/98),

Α. επισημαίνοντας ότι η Διάσκεψη Αποκατάστασης της Ειρήνης που πραγματοποιήθηκε στη Βόννη στις 9/10 Δεκεμβρίου 1997 κατέληξε στο συμπέρασμα ότι δεν υπάρχει άλλη εναλλακτική λύση από τη Συμφωνία Ειρήνης για τη Βοσνία-Ερζεγοβίνη και τη σταθερή ειρήνη σε ολόκληρη την περιοχή,

Β. επισημαίνοντας ότι έχει συντελεσθεί σημαντική πρόοδος στην αποκατάσταση της ειρήνης και της σταθερότητας στη Βοσνία-Ερζεγοβίνη, αλλά ότι απαιτείται ακόμη τεράστια προσπάθεια για να επιτευχθεί ο απώτερος στόχος της αυτοδιατήρησης της ειρήνης, και ότι χρειάζεται και νέα πρόοδος για να δημιουργηθούν λειτουργούσες κυβερνητικές και διοικητικές δομές, να προαχθεί ο εκδημοκρατισμός, να εξασφαλισθεί η πρέπουσα προστασία των ανθρωπίνων δικαιωμάτων, η αποτελεσματικότητα και η διαφάνεια της λειτουγρίας της αστυνομίας και το κράτος δικαίου, καθώς και να εγκαθιδρυθεί κατάλληλο σύστημα διαχείρισης της οικονομίας - συμπεριλαμβανομένης της καταπολέμησης της διαφθοράς και της φοροδιαφυγής - και να ολοκληρωθεί επιτυχώς η επιχείρηση παλιννόστησης των προσφύγων και των εκτοπισμένων,

Γ. πεπεισμένο ότι η χορήγηση περαιτέρω βοήθειας εκ μέρους της Ευρωπαϊκής Ένωσης και της Διεθνούς Κοινότητας πρέπει να εξακολουθήσει να εξαρτάται από τη συμμόρφωση προς τους όρους της Συμφωνίας Ειρήνης και προς τις συνακόλουθες υποχρεώσεις,

Δ. αναγνωρίζοντας ότι η παρουσία της IFOR και αργότερα της SFOR υπήρξε η σημαντικότερη συμβολή στην ασφάλεια της περιφέρειας αυτής από την εποχή της υπογραφής της ειρηνευτικής Συμφωνίας και θα εξακολουθήσει να συμβάλλει βραχυπρόθεσμα, εφόσον ο ρυθμός υλοποίησης των μη στρατιωτικών πτυχών της Συμφωνίας του Dayton εξακολουθήσει να είναι τόσο αργός,

Ε. επισημαίνοντας ότι η αποκατάσταση της ομαλότητας στον πολιτικό βίο διακυβεύεται σοβαρά λόγω της «έλλειψης της δημόσιας ασφάλειας» που οφείλεται στον οξύτατο διαχωρισμό των ρόλων μεταξύ του στρατιωτικού και πολιτικού σκέλους της επιχείρησης για την ειρήνευση της Βοσνίας,

ΣΤ. εκφράζοντας την επιθυμία για βελτίωση της συνέπειας, της ποιότητας, του αντίκτυπου και της ευκρίνειας της ανειλημμένης από την Ευρωπαϊκής Ένωσης δέσμευσης στη Βοσνία-Ερζεγοβίνη,

Ζ. χαιρετίζοντας τη διαφαινομένη συναίνεση σχετικά με την ανάγκη διατήρησης της παρουσίας στρατιωτικής ειρηνευτικής δύναμης και πέραν του Ιουνίου 1998, όπως φαίνεται στα σχέδια του ΝΑΤΟ να εξετάσει δυνατότητες για την αποστολή πολυεθνικής δύναμης που θα διαδεχθεί τη SFOR μετά τον Ιούνιο 1998,

Η. εκτιμώντας ότι με τις διατάξεις της νέας Συνθήκης του Άμστερνταμ καθίσταται δυνατή η ανάληψη κοινής ευρωπαϊκής δράσης υπέρ της ασφάλειας στη Βοσνία-Ερζεγοβίνη με την εφαρμογή του άρθρου Ι.7, παράγραφος 2, σχετικά με τις αποστολές Petersberg και του άρθρου Ι.13 σχετικά με τον κανόνα περί εποικοδομητικής αποχής.

1. υποβάλλει στο Συμβούλιο την ακόλουθη σύσταση:

α) να λάβει απόφαση, κατά το πνεύμα των διατάξεων της νέας Συνθήκης του Άμστερνταμ που αναφέρεται σε αποστολές διατήρησης και επιβολής της ειρήνης για διευθέτηση των κρίσεων, σχετικά με την ανάληψη κοινής δράσης για ενεργητική συμμετοχή της Ευρωπαϊκής Ένωσης στο πλαίσιο πολυεθνικής δύναμης που θα συνεχίσει το έργο της SFOR πέραν του Ιουνίου 1998,

β) να λάβει μια τέτοια απόφαση και να ζητήσει από τη ΔΕΕ να συντονίσει τις στρατιωτικές προσπάθειες των κρατών μελών της Ευρωπαϊκής Ένωσης στο πλαίσιο μιας επιχείρησης μετα-SFOR υπό την αιγίδα του ΝΑΤΟ,

γ) να λάβει αυτήν την απόφαση με την προοπτική να προσδώσει συνέπεια και ευκρίνεια στην ευρωπαϊκή ανάμιξη υπέρ της ειρήνευσης και της ανασυγκρότησης της Βοσνίας-Ερζεγοβίνης με βάση τη Συνθήκη του Dayton,

δ) να λάβει υπόψη ότι η εντολή για οιαδήποτε αποστολή δύναμης πρέπει να παρέχει την κατάλληλη υποστήριξη για την αποκατάσταση της πολιτικής ομαλότητας ενώ συγχρόνως θα είναι αμέσως διαθέσιμη και επαρκώς αποτελεσματική ώστε να αντιδρά γρήγορα στις εξελίξεις επί του εδάφους της Βοσνίας-Ερζεγοβίνης[semigr ] επιπλέον, θα πρέπει η εντολή της δύναμης αυτής να προβλέπει σημαντική αύξηση του προσωπικού της IPTF (αστυνομίας) του ΟΗΕ και να έχει ως στόχο την εκπαίδευση τοπικών αστυνομικών δυνάμεων.

ε) να διασφαλίσει τη συνέχεια και να βελτιώσει την εκτέλεση της εντολής για την Αποστολή Επιτήρησης της Ευρωπαϊκής Κοινότητας (ΑΕΕΚ) η οποία διαδραματίζει σημαντικό ρόλο μετά το στρατιωτικό επίπεδο στις προσπάθειες αποκατάστασης της ειρήνης και η οποία είναι η μόνη επί τόπου οργανωτική δύναμη που καθιστά ευκρινή την Ευρωπαϊκή Ένωση[semigr ] καλεί το Συμβούλιο να προβεί σε σύνολη αξιολόγηση του ρόλου και της πείρας της ΑΕΕΚ έως σήμερα και να ενημερώσει το Ευρωπαϊκό Κοινοβούλιο[semigr ]

στ) να διατηρήσει την απαγόρευση μεταφορών όπλων στην πρώην Γιουγκοσλαβία, να κάνει έκκληση για μετριοπαθή πολιτική από πλευράς των χωρών που εξάγουν όπλα, και να παροτρύνει τις αντίστοιχες κυβερνήσεις, ιδίως των ΗΠΑ, να αναθεωρήσουν τις προθέσεις τους για επανεξοπλισμό των φατριών της Βοσνίας[semigr ] πρέπει οπωσδήποτε να αποφευχθεί κάθε εξοπλισμός ο οποίος θα αποτελούσε κίνητρο για νέες στρατιωτικές δράσεις,

ζ) να ασκήσει αμέσως επιρροή σε όλα τα κέντρα λήψης αποφάσεων στη Βοσνία-Ερζεγοβίνη προκειμένου να απαγορευθεί αμέσως η κατασκευή ναρκών καθώς και η εξαγωγή τους από τη Βοσνία-Ερζεγοβίνη.

η) να εξασφαλίσει ότι η νέα πολυεθνική δύναμη θα έχει εντολή να συλλαμβάνει πρόσωπα στα οποία έχει απαγγελθεί κατηγορία για εγκλήματα πολέμου από το Διεθνές Ποινικό Δικαστήριο για την πρώην Γιουγκοσλαβία, και να βοηθήσει στον εντοπισμό και στην εκσκαφή μαζικών τάφων, καθώς και στην ασφαλή επιστροφή προσφύγων και εκτοπισμένων, και στην προστασία των μειονοτήτων και των ευπρόσβλητων ομάδων σε όλες τις περιοχές της Βοσνίας-Ερζεγοβίνης,

2. αναθέτει στον Πρόεδρό του να διαβιβάσει την παρούσα σύσταση στο Συμβούλιο και την Επιτροπή.